CELEX: C2010/028A/01
Language: lv
Date: 2010-02-04 00:00:00
Title: Uzaicinājums pieteikt kandidatūras — Informācijas tehnoloģiju direktors (AD 14 vai AD 15 pakāpe)

4.2.2010   
            
            
               LV
            
            
               Eiropas Savienības Oficiālais Vēstnesis
            
            
               CA 28/1
            
         UZAICINĀJUMS PIETEIKT KANDIDATŪRAS
   Informācijas tehnoloģiju direktors (AD 14 vai AD 15 pakāpe)
   (2010/C 28 A/01)
   Tuvākajā laikā būs brīvs informācijas tehnoloģiju direktora amats (AD 14 vai AD 15 pakāpe) Eiropas Savienības Tiesas Infrastruktūru ģenerāldirekcijā. Iecelšana šajā amatā notiks saskaņā ar Civildienesta noteikumu 29. panta 2. punktu.
   Pienākumi
   Informācijas tehnoloģiju direktors infrastruktūru ģenerāldirektora tiešā pārraudzībā būs atbildīgs par Informācijas tehnoloģiju direkcijas (ITD) vadību, darba organizēšanu un koordinēšanu.
   Informācijas tehnoloģiju direktors konsultē kompetentās Tiesas struktūrvienības informācijas tehnoloģiju jomā un šajā sakarā sagatavo ieteikumus un ziņojumus. Šī persona nodrošina izpēti, kā arī budžeta un tehnisko plānošanu, ņemot vērā iestādes noteiktās prioritātes. Šī persona vada četras administratīvās nodaļas ar aptuveni 70 ierēdņiem un kontrolē pakalpojumu sniegšanu, ko veic ārējas sabiedrības, kuras ir izraudzītas pakalpojumu sniegšanai informācijas tehnoloģiju jomā. Informācijas tehnoloģiju direktors nodrošina informācijas sistēmu atbilstību spēkā esošajiem tiesību aktiem un noteikumiem.
   ITD ir atbildīga par visiem Tiesas informācijas tehnoloģiju pakalpojumiem. Tostarp arī par telekomunikāciju un multimediju pakalpojumiem.
   Nepieciešamā izglītība
   
               —
            
            
               Universitātes izglītība, ko apliecina diploms,
            
         
               —
            
            
               atzītas spējas vadīt un pārvaldīt nozīmīgu administratīvu dienestu,
            
         
               —
            
            
               ļoti labas zināšanas un pieredze stratēģisku informātikas problēmu risināšanā. Pieredze tiesā tiks uzskatīta par papildu priekšrocību,
            
         
               —
            
            
               apliecināta pieredze informātikas projektu vadībā,
            
         
               —
            
            
               apliecinātas spējas un pieredze izpētē un stratēģiskajā plānošanā, kā arī ar to saistītā ziņojumu sniegšanā,
            
         
               —
            
            
               ļoti labas zināšanas un pieredze budžeta un nozīmīgu iepirkuma procedūru vadībā,
            
         
               —
            
            
               labas zināšanas par Finanšu regulu, tās izpildes noteikumiem un tiesību noteikumiem, kas Savienības iestādēm ir piemērojami direkcijas pārziņā esošajās nozarēs,
            
         
               —
            
            
               labas angļu un franču valodas zināšanas.
            
         Kandidatūru pieteikšana
   Kandidatūras šim amatam ir jāpiesaka Tiesā, izmantojot  elektroniskā pasta adresi DIR-DTI-CURIA@curia.europa.eu, vēlākais līdz 2010. gada 26. februārim plkst. 18.00. Kandidatūru pieteikumiem ir jāpievieno detalizēts curriculum vitae un citi vajadzīgie dokumenti.